Prieplauka

Prieplauka – specialiai įrengta vieta prie vandens telkinio laivams priplaukti, švartuotis, keleiviams laipinti, kroviniams krauti. Taip gali būti vadinamas ir specialiai įrengtas laivas ar pastatas keleiviams aptarnauti.Prieplauka. Lkz.lt (tikrinta 2025-03-12). Būna stacionarios (nuolatinės) arba plūdrios, ant kurių patenkama per tiltelį nuo kranto.Пристань. Bigenc.ru (tikrinta 2025-03-12). Stacionarios įrengiamos krantinėje arba ant molo, plūdrios – ant pontonų, baržų. Prieplaukos gali būti uosto dalis arba greta uosto įrengta infrastruktūra.

Turi medinių arba guminių amortizavimo įtaisų laivams atsiremti, stacionariosios keleivių prieplaukos – dažniausiai dar ir keleivių stotį su bilietų kasomis, laukiamosiomis salėmis, krovinių prieplaukos – krovimo ir gabenimo įtaisų ir mechanizmų bei sandėlių, perkėlų prieplaukos – specialių įtaisų transporto priemonėms užvažiuoti. Į prieplauką dažnai būna nutiestas kelias automobiliams arba geležinkelis.

 Lietuva 

Lietuvoje prieplaukos dažniausiai įrengiamos prie didesnių upių ir pamaryje, taip pat prie ežerų ar užtvankų:
 prie Nemuno (pagal tėkmę): Prienai,Prienuose atidaryta keleivinių laivų prieplauka. 2022-06-12, 15min.lt (tikrinta 2025-03-12). Birštonas,Birštone atidaryta keleivinių laivų prieplauka. 2021-09-06, Lrt.lt (tikrinta 2025-03-12). Kauno marių keleivinė prieplauka Pažaislyje,Kauno marių keleivinė prieplauka. Vvkd.lt (tikrinta 2025-03-12). Kauno senamiesčio prieplauka (buvęs Kauno senasis uostas),Senoji prieplauka. Baltictrails.eu (tikrinta 2025-03-12). Kauno keleivinė prieplauka Vilijampolėje, Kačerginė,Prieplauka. Kacergines.lt (tikrinta 2025-03-12). Zapyškis,Zapyškio prieplauka. Kaunorajonas.lt (tikrinta 2025-03-12). Kulautuva,Kulautuvos prieplauka. Baltictrails.eu (tikrinta 2025-03-12). Plokščiai,Plokščių prieplauka ir poilsiavietė prie Nemuno. Visitsakiai.lt (tikrinta 2025-03-12).
 prie Kuršių marių: „Ventainė“ Ventėje,Prieplauka. Ventaine.lt (tikrinta 2025-03-12). 
 Elektrėnų pontoninė prieplauka prie Elektrėnų marių.Elektrėnų pontoninė prieplauka. Visit-elektrenai.lt (tikrinta 2025-03-12).

 Šaltiniai 

Kategorija:Vandens transportas